Document ID: /fineweb-2-swissfilter-quality_10-filterrobots/filtered/03698.jsonl.gz/10

Aktualitéiten
-
Ofso vun eisem Event vum 20.9.2020
Léif Memberen,
Wat machen, wann d’Häerz eppes anëscht seet ewéi de Verstand? Déi Fro stelle mir eis am Comité säit 6 Méint! Nach ëmmer gëtt d’Joer vu Corona op d’Kopp gehäit. De Comité huet sech laang de Kapp driwwer zerbrach, op den Event vum Hierscht soll duerchféiert gin. Op Grond vun der aktueller Situatioun wat de Corona Virus ubelaangt, si mir zur Iwwerzeegung komm, datt et besser ass, och den Hierschtevent ënnert deene Conditiounen nët duerchzeféieren.
Mir sin doriwwer méi ewéi onglécklech! Nët nëmmen well de Programm scho färdeg a mat vill Häerzblutt organiséiert ass, mee och, well mer eis Alleguer ee Joer laang nët gesin! Mir wëlle feieren ouni Masque, onbeschwéiert, esou, wéi mir dat vun Ufank u gewinnt sin!
De Comité kuckt duerfir zouversiichtlech op 2021, dann huelen mir alles no!
Hei eis Daten fir 2021:
18.4.2021 zou Bern
17.10.2021 zou Brunnen
Dir héiert vun eis!
Passt gutt op Iech op a bleiwt gesond!
De Comité
-
Ofso vun eisem Event vum 26.4.2020
Mat schwéierem Härz musse mir eisen Event vum 26.4.2020 zou Bern ofsoën. De Comité ass doriwwer traureg a niddergeschloën. Nach nie an der Geschicht vum Club ass dat néideg gin. Iewer dee Coronavirus mat deem schlechte Ruff huet et färdeg bruecht!
Trotzdeem kucke mir virun, a verspriechën Iech schon haut: den 20. September 2020 zou Brunnen huele mir dat no, an nët ze knapp!
All deenen déi schon abezuelt hun, iwwerweise mir hier Suën selbstverständlech zréck. Mellt Iech duerfir w.e.g. mat Ären Donneeën beim Michèle.
Mat härzleche Gréiss, passt gutt op Iech op a bleiwt gesond
De Comité
22. september 2019
StammDësch
Stammdësch Zürich
Dësen ass nei all leschten Dënschdeg am Mount (am August ass keen).
Wéi a wou verréit:
D’Madame Anita Irminger
Tel. 044 948 16 61
Stammdësch Ticino
Wéi a wou verroden:
D’ Madame Annette Suter
Tel. 044 340 26 82 / 076 365 50 90
oder
D’ Madame Astrid Loretz
Tel. 091 976 09 85
iwwert de club
De Lëtzebuerger Club „Roude Léiw“ gouf den 10. Januar 2005 vu siewen engagéierten Lëtzebuerger gegrënnt.
De Club huet virun allem den Zweck, datt d’Lëtzebuerger an der Schwäiz an dem Fürstentum Liechtenstein sech op d’manst zweemol am Joer begéinen an am Kontakt mateneen bleiwen.
D’Memberen vum Club sin an der ganzer Schwäiz verbreed.
Duerfir soll dës Säit mathëllefen, eis Memberen méi séier iwwer d’Aktivitéiten vum Club ze informéieren.
Dës Säit soll awer och aner Lëtzebuerger an der Schwäiz op de Club opmierksam maachen, a wa méiglech nei Memberen unzéien.
Haut sin am Club 186 Memberen.